Ibitipanemos kalnagūbris

Ibitipanemos kalnagūbris () – neaukštas kalnagūbris vidurio Paragvajuje, Paraguari ir Centriniame departamente. Driekiasi nuo Los Altoso ir Ibikujo kalnagūbrių sandūros iki Paragvajaus upės; Brazilijos plokščiakalnio dalis. Šiaurėje ribojasi su Ipakarajaus ežero žemumomis, rytuose su Ibikujo plynaukšte, pietuose su Ipoa ežero žemumomis ir pelkynėmis, vakaruose su Paragvajaus upe.

Ibitipanemos kalnagūbrio kalvose įsikūrusi Paragvajaus sostinė Asunsjonas. Netoli Aregvos atsiveria aštuonkampių uolienų atodangos (Sero Kojis).

Kategorija:Paragvajaus geografija